ประกาศกระทรวงเกษตรและสหกรณ์ประกาศกระทรวงเกษตรและสหกรณ์เรื่องกำหนดหลักเกณฑ์ วิธีการ และเงื่อนไขในการจัดสรรเงินสงเคราะห์และการให้การสงเคราะห์ตามมาตรา๒๑ ทวิแห่งพระราชบัญญัติกองทุนสงเคราะห์การทำสวนยางพ.ศ. ๒๕๐๓ซึ่งแก้ไขเพิ่มเติมโดยพระราชบัญญัติกองทุนสงเคราะห์การทำสวนยาง(ฉบับที่ ๔) พ.ศ. ๒๕๓๐ อาศัยอำนาจตามความในมาตรา ๒๑ ทวิ แห่งพระราชบัญญัติกองทุนสงเคราะห์การทำสวนยางรัฐมนตรีว่าการกระทรวงเกษตรและสหกรณ์โดยคำแนะนำของคณะกรรมการสงเคราะห์การทำสวนบางให้ประกาศกำหนดหลักเกณฑ์ วิธีการและเงื่อนไขในการให้การสงเคราะห์แก่ผู้ซึ่งไม่มีสวนยางซึ่งมีความประสงค์จะขอรับการสงเคราะห์ในการทำสวนยางพันธุ์ดีไว้ ดังนี้๑.หลักเกณฑ์คุณสมบัติของผู้ที่จะได้รับการพิจารณาให้รับการสงเคราะห์(๑) จะต้องเป็นบุคคลสัญชาติไทยมีภูมิลำเนาอยู่ในประเทศไทย(๒) จะต้องเป็นผู้ไม่มีสวนยางตามมาตรา ๓แห่งพระราชบัญญัติฯ นี้ ในขณะที่ได้รับการพิจารณาอนุมัติให้การสงเคราะห์(๓) จะต้องมีที่ดินของตนเองตั้งแต่ ๒ไร่ขึ้นไปและมีหลักฐานแสดงการครอบครองหรือแสดงกรรมสิทธิ์ หรือมีเอกสารสิทธิซึ่งทางราชการออกให้เพื่อมีสิทธิครอบครองในที่ดินซึ่งมายื่นขอรับการสงเคราะห์ตามที่คณะกรรมการสงเคราะห์การทำสวนยางกำหนดที่ดินดังกล่าวข้างต้นจะต้องตั้งอยู่ในท้องที่ซึ่งคณะกรรมการสงเคราะห์การทำสวนยางโดยคำแนะนำของกรมวิชาการเกษตรกำหนดเป็นเขตการส่งเสริมการปลูกยางพันธุ์ดีและจะต้องมีสภาพเหมาะสมในการปลูกยางพันธุ์ดีด้วย(๔) ในกรณีที่ผู้ขอรับการสงเคราะห์เป็นตัวแทนจะต้องแสดงหลักฐานคุณสมบัติของตัวการตามที่กล่าวแล้วในข้อ (๑) และ (๓) พร้อมทั้งมอบอำนาจที่ถูกต้องด้วย๒.วิธีการยื่นคำขอรับการสงเคราะห์(๑)ผู้ขอรับการสงเคราะห์จะต้องยื่นคำขอรับการสงเคราะห์ตามแบบและวิธีการที่กำหนดไว้ในกฎกระทรวง ซึ่งออกตามความในมาตรา ๒๑ ทวิ แห่งพระราชบัญญัติฯนี้ต่อเจ้าพนักงานสงเคราะห์ประจำท้องที่ ตามเวลาและสถานที่ทีสำนักงานกองทุนสงเคราะห์การทำสวนยางประกาศ(๒)ผู้รับการสงเคราะห์จะต้องจัดทำสำเนาหลักฐานแสดงคุณสมบัติของผู้ที่จะได้รับการพิจารณาให้การสงเคราะห์ตามที่กล่าวแล้วในข้อ๑ (๑) ข้อ ๑ (๓) และข้อ ๑ (๔) (ในกรณีผู้ขอรับการสงเคราะห์เป็นตัวแทน)แนบคำขอรับการสงเคราะห์ด้วย(๓)เพื่อประโยชน์ในการสำรวจตรวจสอบของเจ้าพนักงานสงเคราะห์ผู้ขอรับการสงเคราะห์จะต้องอำนวยความสะดวกและปฏิบัติตามคำสั่งของเจ้าพนักงานสงเคราะห์ตามความจำเป็น๓. วิธีการให้การสงเคราะห์(๑)การให้การสงเคราะห์จะพิจารณาให้การสงเคราะห์รายละไม่เกิน ๑๕ ไร่ตามลำดับก่อนหลังของการยื่นขอรับการสงเคราะห์ของแต่ละประเภทซึ่งคณะกรรมการสงเคราะห์การทำสวนยางกำหนด(๒)การให้การสงเคราะห์จะให้เป็นเงินและวัสดุเท่าที่จำเป็นตามจำนวนและระยะเวลาที่คณะกรรมการสงเคราะห์การทำสวนยางกำหนด(๓)ในกรณีผู้ที่ขอรับการสงเคราะห์ซึ่งถูกต้องตามหลักเกณฑ์ที่จะได้รับการสงเคราะห์แต่มิได้รับการสงเคราะห์ในปีใดย่อมไม่เป็นเหตุให้เสียสิทธิในการที่จะได้รับการสงเคราะห์ในปีต่อ ๆ ไป๔.เงื่อนไขที่ผู้รับการสงเคราะห์ต้องยอมรับและถือปฏิบัติ(๑) ผู้ได้รับการสงเคราะห์ตามพระราชบัญญัตินี้จะต้องนำเงินและวัสดุที่ได้รับการสงเคราะห์ไปใช้เพื่อการปลูกสร้างสวนยางตามวัตถุประสงค์แห่งพระราชบัญญัติฯนี้เท่านั้น(๒) ถ้าผู้ได้รับการสงเคราะห์ตามพระราชบัญญัติฯนี้ไม่ปฏิบัติตามหรือฝ่าฝืนกฎกระทรวง ข้อบังคับ ระเบียบหรือคำสั่งคณะกรรมการสงเคราะห์การทำสวนยางหรือพนักงานเจ้าหน้าที่ซึ่งสั่งการตามพระราชบัญญัติฯ นี้คณะกรรมการสงเคราะห์การทำสวนยางมีอำนาจสั่งระงับให้การสงเคราะห์และอาจจะเรียกคืนในรูปของเงินสดตามมูลค่าที่ได้ให้การสงเคราะห์ไปแล้วก็ได้ทั้งนี้ ให้ใช้บังคับตั้งแต่วันถัดจากประกาศในราชกิจจานุเบกษาเป็นต้นไป[๑]ประกาศณ วันที่ ๑๘ เมษายน ๒๕๓๒เจริญ คันธวงศ์รัฐมนตรีช่วยว่าการฯปฏิบัติราชการแทนรัฐมนตรีว่าการกระทรวงเกษตรและสหกรณ์จุฑามาศ/ปรับปรุง๖กรกฎาคม ๒๕๕๘[๑] ราชกิจจานุเบกษาเล่ม ๑๐๖/ตอนที่ ๘๓/หน้า ๓๕๘๙/๒๕ พฤษภาคม ๒๕๓๒